Hoe om die 70’s-voorkoms te kry – Goeie Huishouding
Tuis > Hoe om die 70’s-voorkoms te kry Hoe om die 70’s-voorkoms te kry
Jy hoef nie ŉ fortuin te spandeer om hierdie ‘nuwe’ modeneiging te volg nie
Soos die geskiedenis, herhaal modeneigings hulself. ŉ Mens sien dikwels klere in die winkels wat jy net ŉ paar jaar gelede gedink het jy nooit weer sal dra nie. Hierdie herlewing van modeneigings het daartoe gelei dat tweedehandse klerewinkels al gewilder geword het. Dis glad nie nodig om elke keer jou hele klerekas te vervang sodra daar ŉ nuwe neiging of gier is nie.
As die gedagte aan ŉ vreemdeling se klere jou egter nie aanstaan nie, kan jy altyd van jou eie – of jou ma of ŉ vriendin – se klere herbenut. Die mode van die 70’s is deesdae weer groot nuus. Die kanse is goed dat jy of iemand wat jy ken nog ŉ paar klassieke 70’s-items besit. So, of jy nou nuwe items gaan koop of nuwe lewe aan ouer items gaan gee, hiér is van die belangrikste items wat jy nodig het om die 70’s-voorkoms te voltooi:
Kyk uit vir rokke wat tot op die grond hang en met groot, helder motiewe daarop
Die maksirok was groot nuus in die somer. Dis ŉ vleiende rok vir vroue van enige ouderdom. Dra dit in die winter saam met kouse, stewels en ŉ noupassende wintersbaadjie.
R799 Leigh Schubert op Zando
Kyk uit vir ŉ broek wat jou figuur sal vlei
As jy nie mal is oor of moeg is vir die noupypbroek, kies dan ŉ langbroek wat uitklok na onder. In die 70′s was dit ŉ geval van hoe wyer, hoe beter. Vandag is die reël dat die pyp onder nie breër as jou voet moet wees nie, anders kan die broek jou korter laat lyk as wat jy is.
R360 by Foschini
Die Sagte Bloes
Kyk uit vir bloese met vrolike blommotiewe of met valletjies om die nek
Die sagte, vroulike bloes dateer eintlik uit die 40′s, maar in die 70′s het dit ŉ vars, nuwe voorkoms gekry en die neutrale kleure is met helder motiewe vervang. Kyk uit vir sagte, vroulike valle of selfs een met ŉ strik om die nek.
R120 by Fashion Express
Kyk uit vir ŉ hoed in ŉ donker kleur asook oulike borspelde of linte om ŉ tikkie glans mee by te voeg
Die meeste mense dink hoede is net vir die somer, maar dié hoed kan enige wintersuitrusting van so-so na sjoe! neem. Kies ŉ hoed in ŉ donker kleur vir die winter. As jy nog jou ligte een van die somer het, bind eenvoudig ŉ swart of bruin lint om die hoed.
R250 by Poetry
Meng hierdie items van die 70’s met ander klere uit jou kas om jou voorkoms vars en modern te laat lyk.
Teks: Andie Reeves (Mode-assistent)
Mode Dra dit nóú: Stewels
Bly hierdie winter warm én stylvol in ’n paar pragtige stewels Dra dit nóú: Neutrale Kleure
Hierdie seisoen is neutrale kleure hoogmode. Meng en pas blospienk en roomkleure vir maklike en gerieflike daguitrustings
Dra dit nóú: Motorfiets-baadjies
Rus jou winter-klerekas uit met ’n getailleerde motorfietsbaadjie en dra dit by ’n regaf romp of rok vir ’n vroulike voorkoms